cyanic-selkie/wikianc huggingface dataset:
Schleswig (kaupunki)
Historia
Varhaisin maininta Schleswigistä on peräisin vuodelta 804 muodossa Sliasthorp. Schlein vastarannalla sijaitseva Haithabu oli viikinkiaikana merkittävä kauppapaikka, joka tuhoutui vuonna 1066 slaavien hyökkäyksessä. Tämän jälkeen suurin osa kauppatoiminnasta siirtyi Schlein pohjoisrannalla sijaitsevaan Schleswigiin. Vuonna 947 perustettiin Schleswigin hiippakunta. Schleswigin tuomiokirkko mainitaan vuonna 1134.
Vuodesta 1544 alkaen Gottorfin linna toimi Schleswig-Holstein-Gottorfin herttuoiden asuinsijana. Herttuoilla oli hyvin läheiset siteet Tanskan kuningashuoneeseen, mutta 1600-luvulla heidän politiikkansa muuttui itsenäisemmäksi. Suuren Pohjan sodan jälkeen Schleswigin herttuakunnan gottorfilainen osuus siirtyi jälleen Tanskan kuninkaalle. Korvauksena siitä, että linna oli menettänyt asemansa herttuan asuinsijana, sinne siirtyivät Schleswigin herttuakunnan korkein oikeus sekä hallinto.
Jaamankangas
Höytiäisen järvenlasku
1800-luvulla suoritettiin ahkerasti järvenlaskuja eri puolella Suomea. Myös Höytiäistä haluttiin laskea, jotta päästäisiin viljelemään sen alavia ja mutaisia rantoja. Harkinnan tuloksena vanhan lasku-uoman perkaaminen hylättiin ja järven ylimääräiset vedet päätettiin johtaa Jaamankankaan läpi kaivettuun kanavaan. Kanavatyömaa käynnistyi paikallisin voimin huhtikuussa 1854. Se oli yleisessä tiedossa ja esimerkiksi Henrik Holmberg tutki vuonna 1855 tehtyjä maaleikkauksia ymmärtääkseen reunamuodostuman rakennetta. Kanava ulottui pohjoisessa Höytiäisen lahdenpohjukan vuonna 1956. Pari vuotta myöhemmin valmistuivat kaksi säännöstelypatoa, jolla veden virtausta pyrittiin säännöstelemään. Patoja sopivasti avaamalla annettiin veden syövyttää ihmisten avustamana pientä kanavaa suuremmaksi uomaksi. Patojen tiiviys oli kuitenkin huono ja vesi tunkeutui patojen reunojen ohi tihkumalla ja lopulta 3.–4. elokuuta 1859 vesi läpäisi patojen perustukset. Vesien ryöstäytyminen käynnisti Höytiäisen täysin hallitsemattoman ja rajun tyhjentymisen. Vedenvirta kulutti Jaamankankaaseen aiottua suuremman jokilaakson. Purkaus pysähtyi niskalla sijainneeseen kalliopintaan ja juuri muodostuneeseen Puntarikosken kivikkoon, kun järven vedenpinta oli alentunut 7,5 metriä. Seuraavana vuonna Puntarikoskea perattiin lisää, jolloin veden pinta aleni vielä pari metriä. Höytiäisen pinta-ala kutistui 450 neliökilometristä 283 neliökilometriin ja vedenpinta aleni yhteensä 9,5 metriä. Uutta laskujokea alettiin kutsua Höytiäisen kanavaksi. Kanavasta muodostui noin 7 kilometriä pitkä ja paikoin 500 metriä leveä ja noin 20 metriä syvä uoma, joka laski Pyhäselkään. Se rinteitä tulivat tutkimaan A.F. Thoreld 1860-luvulla ja Kropotkin 1870-luvulla samasta syystä kuin aikoinaan Holmberg. Kanavaleikkaus antoi arvokasta tietoa Jaamankankaan rakenteesta. Höytiäisen etelärannoille muodostui kapea vesijättövyöhyke, joka paljasti veden alta muinaisrantojen terasseja. Pyhäselälle kanavan suistoon on perustettu vuonna 1938 luonnonsuojelualue ja sitä laajennettiin 140 hehtaarilla vuonna 1979.
Reunamuodostuma
Jaamankankaan reunamuodostuma on rakenteeltaan varsin tyypillinen. Mannerjäätikön Pohjois-Karjalan virtauskieleke on virrannut seudulle luoteesta päin. Se on puskenut edellään puskumoreenia, jonka päälle on valunut liukumoreenia ja sulamisvesien mukana lajittunutta maa-ainesta. Moreeniselänteet kohoavat noin 120 metrin korkeuteen mpy. eli 33–43 metriä Höytiäisen vedenpinnasta ja jopa 90 metriä Höytiäisen pohjasta. Moreeniselänteet sijaitsevat reunatasanteen sisällä noin 0,8–1,8 kilometriä Höytiäisen rannasta ja korkeintaan kilometrin päässä jäätikön reunalle muodostuneesta proksimaalireunasta. Moreeniselänteiden laki kohoaa vain muutamasta metristä 15 metrin korkeuteen reunatasanteesta. Pöllönvaaran harjun kohdalla reunamoreeniselänne kääntyy yli 90° etelään päin, missä reunatasannekin päättyy. Reunatasanteen korkeus on hieman yli 100 metriä mpy., mutta se muodostuu paksusta lajittuneesta maa-aineksesta, joka seismisten mittauksien perusteella on paksuimmillaan ainakin 70 metriä.
Lucie Šafářová
Šafářová voitti tammikuussa 2006 Gold Coastin kovilla kentillä pelatun turnauksen kukistettuaan loppuottelussa Flavia Pennettan 6–3, 6–4. Seuraavan vuoden Australian avoimissa hän pudotti jatkosta maailmanlistalla kolmantena olleen Amelie Mauresmon, kunnes hävisi puolivälieräottelussa maannaiselleen Nicole Vaidišoválle. Ranskan avoimissa hän eteni 4. kierrokselle, jolla kärsi tappion Anna Tšakvetadzelle. Lisäksi hän selviytyi Pariisin halliturnauksessa loppuotteluun, jonka hävisi Nadja Petrovalle.
Taidemusiikki
Länsimaisen taidemusiikin ominaispiirteitä
Myös soolosoittajille sävelletty musiikki on keskeisessä asemassa länsimaisessa taidemusiikissa. Etenkin pianistit esiintyvät usein yksin, mutta myös muille soittimille on sävelletty paljon yhden esittäjän teoksia.
Länsimainen taidemusiikki perustuu yleensä järjestelmälle, jossa kukin oktaavi on jaettu kahteentoista eri säveleen. 1900-luvun alkuun asti jokaista säveltä vastasi oma duuri- ja mollisävellajinsa. 1900-luvun alusta alkaen on sävelletty myös musiikkia, joka ei käytä sävellajeja. Länsimaiselle taidemusiikille on ollut tyypillistä melodian vahva osuus, josta jotkut säveltäjät ovat luopuneet 1900-luvulla.
Ahmo (urheilualue)
Ahmon urheilualuetta ei tule sekoittaa Ahmon asuinalueeseen, joka sijaitsee kahden kilometrin päässä urheilukeskuksesta. Ahmojen väliin jäävät Ahmonlampi, Räisälän asuinalue sekä Savon rata.
Campo Marzio
Campo Marzio on Rooman neljäs rione, jota ympäröivät lännessä Tiberjoki, pohjoisessa Aurelianuksen muuri, idässä Ludovisi sekä etelässä Colonna, Sant’Eustachio ja Ponte. Sen koko on noin 88 hehtaaria, väkiluku 6 100 ja väestötiheys 6 900 asukasta neliökilometrillä (2013). Kaupunginosa sijaitsee antiikinaikaisen Campus Martiuksen pohjoisosassa, Tiberjoen sekä Pincion ja Quirinaliksen kukkuloiden välissä.
Aleksandr Šustov
Šustov lopetti uransa vuonna 2017. Hän sai kesäkuussa 2020 neljän vuoden urheilun toimintakiellon dopingin käytöstä. Šustov valitti tuomiosta urheilun kansainväliseen vetoomustuomioistuimeen CASsiin, joka kuitenkin hylkäsi hänen valituksensa. Šustovin kilpailutuloksia mitätöitiin aikaväliltä 8.7.2013–7.7.2017.
Kouvolan keskuskirkko
Kouvolan keskuskirkko on kirkko Kouvolassa. Kirkon on suunnitellut arkkitehtuuritoimisto Jaakko ja Kaarina Laapotti ja se valmistui 1977 ja vihittiin käyttöön 1978. Rakennus kuuluu Kouvolan seurakuntayhtymän Kouvolan seurakunnan tiloihin.
Francisco Pi y Margall
Elämänvaiheet
Kun Espanja julistettiin tasavallaksi kuningas Amadeus I:n kruunustaluopumisen jälkeen helmikuussa 1873, Pi y Margallista tuli uuden hallituksen sisäministeri. Ensimmäisen valtionpäämiehen Estanislao Figuerasin erottua jo saman vuoden kesäkuussa Pi y Margall tuli hänen seuraajakseen. Hän ei kuitenkaan onnistunut yhdistämään tasavaltaa tukeneita hajanaisia ryhmiä eikä saanut haluamaansa hallitusta koottua, joten hän luopui valtionpäämiehen tehtävistä jo 18. heinäkuuta Nicolás Salmerónin hyväksi. Alfonso XII:n noustua kuninkaaksi vuonna 1875 Pi y Margall vetäytyi politiikasta. Hän palasi myöhemmin yhdeksi tasavaltalaisten johtajista ja oli vuosina 1886–1896 uudelleen edustajana cortesissa.
Kouvolan keskuskirkko
Kirkkosali on vapaasti kalustettava suorakaidesali. Sisätiloissa on käytetty valkoista tiiltä ja katossa teräsbetonielementtejä. Salissa on 800 istumapaikkaa. Alttarin taustaseinällä on alttaritauluna Jaakko Laapotin tekemä metallisommitelma, joka on sijoitettu seinän rakenneruudukkoon. Metallisommitelmassa on punaisia symboleja valkoisella pohjalla ja se symboloi Jeesusta ja hänen apostolejaan.
Tabloidisaatio
Muu ”tabloidistuminen”
Toinen ”tabloidistuminen” koskee 1990-luvulla alkanutta tabloid-muodossa ilmestyvien ilmaisten kaupunkilehtien yleistymistä. Tämän lajityypin kuuluisin edustaja on Metro-lehti.
Nicolas Gilsoul
Ura
Gilsoulin ensimmäinen kansainvälinen rallikilpailu oli vuonna 2003 rallin EM-sarjassa ja toimi seuraavana vuonna Bruno Thiryn kartanlukijana. Gilsoulin ensimmäinen MM-ralli oli Monte Carlo -ralli 2007 ja hän toimi kartanlukijana useille belgialaisille kuljettajille. Vuonna 2011 hän aloitti Thierry Neuvillen kanssa ja he voittivat kaksi kilpailua Intercontinental Rally Challenge -sarjassa. Gilsoul ja Neuville kilpailivat M-Sportille ennen siirtymistä Hyundai Motorsportille kaudelle 2014. Vuoden 2014 Saksan rallissa Gilsoul ja Neuville saavuttivat ensimmäisen voittonsa rallin MM-sarjassa. Vuoden 2021 alussa Neuvillen ja Gilsoulin yhteistyö päättyi.
Martin Bajčičák
Bajčičák lopetti uransa maastohiihtäjänä keväällä 2015.
Maracaibojärvi
220px|thumb|left|Satelliittikuva (2004), vihreät juonteet veden pinnalla ovat [[pikkulimaska|limaskaa.]]Maracaibojärven suulla sijaitsee Maracaibon satamakaupunki, joka on Venezuelan toiseksi suurin kaupunki. Vuonna 1962 kanaalin yli rakennettiin 8,7 kilometrin pituinen Kenraali Rafael Urdanetan silta. Järven itäosassa sijaitsevat Venezuelan rikkaimmat öljykentät.
Yrjö Valkama (sotilas)
Valkama kilpaili jalkapallossa ja uimahypyissä. Antwerpenin olympialaisissa 1920 hän sijoittui suorissa kerroshypyissä viidenneksi. Hän voitti suorissa kerroshypyissä yhteensä kahdeksan Suomen-mestaruutta vuosina 1914–1917, 1919–1921 sekä 1923. Hän edusti uimahypyssä seuratasolla Helsingin Uimareita. Jalkapallossa hän voitti HJK:ssa Suomen-mestaruuden vuosina 1919 ja 1923.
Valkama toimi Suomen Uimaliiton puheenjohtajana vuosina 1946–1956, Pohjoismaiden uimaliiton puheenjohtajana 1955–1960 ja Suomen Olympiakomitean puheenjohtajana 1955–1961. Hänelle myönnettiin Suomen urheilun suuri ansioristi vuonna 1966.
Semjon Timošenko
Timošenko näki armeijan mekanisoimisen tarpeen ja sai aikaan panssarivaunujen tuotannon lisäyksen. Hän otti jälleen käyttöön tsaarinaikaisen kovan kurin armeijassa.
Holtin linna
Historia
Englannin sisällissodan aikana linnassa oli rojalismin kannattajien joukkoja. Parlamentarismin kannattajat valtasivat linnan v. 1643, mutta rojalistit valtasivat sen takaisin keväällä 1644. Antautumisen jälkeen 13 parlamentaristia teloitettiin ja heidän ruumiinsa heitettiin vallihautaan. Tammikuussa 1647, kun linnan piiritys oli jatkunut 9 kuukautta, rojalistien kuvernööri, Richard Lloyd antautui Thomas Myttonille (linnaa piirittäneiden parlamentaristien komentajalle). Holtin antautumisen jälkeen, Harlech oli ainoa rojalistien hallussa ollut linnoitus Walesissä ja sekin antautui Myttonille v. 1647 maaliskuussa. Holtin antautumisen jälkeen eversti Roger Pope nimitettiin linnan kuvernööriksi. Parlamentin määräyksellä linnan tuhottiin myöhemmin samana vuonna.
Summan kanava
Lähteet
62.84444°N, 28.20694°W
Marjatta Kapari
Liisa Marjatta Kapari (s. 17. helmikuuta 1939 Jyväskylä) on suomalainen kirjallisuuden suomentaja.
The Super Powers Team: Galactic Guardians
The Super Powers Team: Galactic Guardians on Hanna-Barberan tuottama yhdysvaltalainen piirrossarja, joka perustuu löyhästi DC Comicsin sarjakuvaryhmään Oikeuden Puolustajat. Sarjaa esitettiin ABC:llä ja se kesti kahdeksan jakson verran. Se oli samalla viimeinen Hanna-Barberan tuottama Superystävät-animaatiosarja.
Arvin Sloane
Taustaa
Arvin Sloane oli naimisissa yli 30 vuotta Emily Sloanen kanssa, ja työskenteli CIA:n palveluksessa. Emily tuli raskaaksi ja he aikoivat nimetä tyttärensä Jacquelineksi, mutta Emily sai keskenmenon. Surun murtamana Sloane tutki 1400-luvulla eläneen tiedemiehen ja profeetan Milo Rambaldin töitä, joista hänelle tuli myöhemmin pakkomielle. Myöhemmin Sloanella oli suhde kollegansa Jack Bristow'n vaimon Irina Derevkon kanssa, mikä johti tyttäreen, jonka olemassaolosta Sloane ei aluksi tiennyt. Irinan paljastuttua KGB:n vakoojaksi, Jack pidätettiin ja hän nimesi Sloanen ja Emilyn tyttärensä Sydneyn huoltajiksi.
King Diamond
King Diamond (oikealta nimeltään Kim Bendix Petersen, s. 14. kesäkuuta 1956 Kööpenhamina, Tanska) on tanskalainen heavy metal -muusikko. King Diamond on tunnettu laulutyylistään, jolle on ominaista runsas falsetin käyttö. Hänen äänialansa käsittää useita oktaaveja, ja Diamondia pidetään laajalti eräänä parhaista metallimusiikin laulajista.
Hietakala
Hietakala (Hypoptychus dybowskii) on piikkikaloihin kuuluva Tyynellämerellä tavattava kalalaji. Se on toinen hietakalojen (Hypoptychidae) heimon kahdesta lajista. Toinen on japaninputkikuono (Aulichthys japonicus), joka on aiemmin luettu putkikuonoihin.
Justiina (palkinto)
Palkinto on nimetty Pekka ja Pätkä -elokuvissa esiintyneen Justiina-hahmon mukaan. Filmikaura puolestaan on väännös Jussi-palkintoja jakavan Filmiaura-yhdistyksen nimestä.
Vuosaaren metrosilta
Silta on 10,5 metriä leveä ja 386 metriä pitkä, ja se on metroradan toiseksi pisin silta Junatien metrosillan (481 m) jälkeen sekä yksi Suomen pisimmistä rautatiesilloista. Siltakannen pinta-ala on yhteensä 3 960 neliömetriä. Rakenteeltaan metrosilta on kymmenaukkoinen jännitetty teräsbetoninen palkkisilta. Sillan palkit ovat yksiaukkoisia. Jännejako on määräytynyt vieressä kulkevan Vuosaaren katusillan mukaan, ja suurin jännemitta on 39 metriä. Sillan maatuet ovat 1,5 metriä paksujen kaivinpaalujen varassa Vartiokylänlahden pohjan alla ja välituet noin 0,8 metriä paksujen betonitäytteisten teräsputkipaalujen varassa. Joulukuussa 2018 valmistui metrosillan ja katusillan väliin kevyelle liikenteelle tarkoitettu silta, Raittisilta.
Longplay Music
Longplay Music on suomalainen ohjelmatoimisto ja levy-yhtiö, joka on toiminut vuodesta 2000. Yritys on julkaissut paljon albumeita erityisformaateissa, kuten kasettina ja vinyylinä. Longplayn ensimmäinen julkaisu oli Viikatteen 7" vinyylisingle ”Odotus”, joka julkaistiin heinäkuussa 2001.
Proteiinikinaasi
Proteiinikinaasi on kinaasientsyymi, jonka substraatti on proteiini. Kinaasit ovat merkittävä tekijä solunsisäisessä viestinnässä. Fosfaattiryhmän siirtämällä proteiinikinaasit tyypillisesti aktivoivat tai deaktivoivat substraattinsa. Yksi proteiinikinaasi voi fosforyloida useita substraattimolekyylejä, mikä voi merkittävästi vahvistaa signaalia kaskadina.
Paavo Lehtonen
Lehtonen suomensi erityisesti englanninkielistä kaunokirjallisuutta, ja hän toimi myös televisio-ohjelmien suomentajana. Hän kirjoitti esseitä ja arvosteluja sekä opetti kirjallisuutta Helsingin yliopistossa.
Lehtonen esiintyi pienessä sivuosassa juhlissa melonia syövänä miehenä Maunu Kurkvaaran 1963 ohjaamassa elokuvassa Meren juhlat.
Samaran alue
Maantiede
Alueen pinta-ala on 53 600 km². Tämä on 0,31 % koko Venäjän federaation pinta-alasta.
Anastasie Mannerheim
Anastasie ”Stasie” Mannerheim (23. huhtikuuta 1893 Pietari – 18. huhtikuuta 1978 Letchworth Hertfordshire, Englanti) oli Suomen marsalkka Gustaf Mannerheimin ja vapaaherratar Anastasia Mannerheimin esikoinen. Hänellä oli sisar nimeltään Sophie.
Anastasie oli lapsena terveydeltään heikohko, ja aikuistuttuaan hän tunsi vetoa erakoitumiseen. Käännyttyään roomalaiskatolisuuteen Anastasie liittyi ensimmäisen maailmansodan aikana Englannissa karmeliittaluostariin. Hän luopui kuitenkin luostarielämästä vuonna 1932 ja asettui asumaan Lontooseen yhdessä elämänkumppaninsa Olive Rooneyn kanssa. Anastasie esitteli Rooneyn myös marsalkka Mannerheimille tyttöystävänään. Hän vieraili viimeisen kerran Suomessa vuonna 1967 isänsä syntymän satavuotisjuhlissa.
Oliivikyyhky
Oliivikyyhky (Columba arquatrix) on Afrikan itäosissa elävä kyyhkylintu, jonka esiintymisalue ulottuu Etiopian eteläosista Itä-Zairen ja Tansanian kautta Etelä-Afrikkaan; erillinen populaatio elää Länsi-Angolassa. Coenraad Jacob Temminck kuvaili lajin holotyypin Knysnasta Etelä-Afrikasta.
Jarkko Nieminen
Lapsuus ja junioriura (−1999)
Keväällä 1999 Nieminen valittiin Jacques Hervet'n ja Iván Molinan vetämään ITF:n junioritiimiin. Hän selviytyi Wimbledonin poikien nelinpelin loppuotteluun parinsa Todor Enevin kanssa. Tampere Openissa hän selviytyi ATP-haastajaturnauksen välieriin. Syyskuussa 1999 hän voitti Yhdysvaltain avoimissa poikien kaksinpelin lyömällä loppuottelussa Kristian Plessin lukemin 6–7, 6–3, 6–4. Syyskuun lopulla hän teki Davis Cup -debyyttinsä maailmanlohkon karsinnoissa Suomen ja Italian välisessä maaottelussa. Ensimmäisen kaksinpelinsä hän hävisi Andrea Gaudenzia vastaan ja reväytti ottelun kolmannessa erässä vatsalihaksensa, eikä näin ollen pystynyt pelaamaan toista ja ratkaisevaa kaksinpeliään. Suomi hävisi karsinnan Tuomas Ketolan tuuratessa Niemistä. Junioreiden maailmanlistalla Nieminen oli korkeimmillaan kuudentena.
ATP-haastajaturnauksista ATP-kiertueelle (2000–2002)
Australian avoimissa 2002 Nieminen osallistui uransa ensimmäiseen Grand Slam -turnaukseen. Hän hävisi ensimmäisen kierroksen ottelunsa idolilleen Pete Samprasille. Huhtikuussa Estoril Openissa hän selviytyi loppuotteluun voittamalla puolivälierissä entisen maailmanlistan ykkösen Marat Safinin ja välierissä Fernando Meligenin, mutta hävisi loppuottelun David Nalbandianille. Kolme viikkoa myöhemmin Mallorcan ATP-turnauksessa hän voitti puolivälierissä Dominik Hrbatýn ja välierissä Mariano Zabaletan, mutta hävisi loppuottelun Gastón Gaudiolle kuumeviruksen kangistamana. Turnauksen jälkeen Nieminen nousi ATP-maailmanlistalla sijalle 43, jolloin hänestä tuli kaikkien aikojen korkeimmalle sijoitettu suomalaispelaaja. Ranskan avoimissa 2002 hän voitti avauskierroksella Nicolás Lapentin ja toisella Amir Hadadin, mutta hävisi kolmannella kierroksella Tommy Haasille. Wimbledonissa Nieminen pääsi viimeiseksi sijoitetuksi pelaajaksi, mutta hävisi toisella kierroksella Julian Knowlelle. Heinäkuussa hän voitti Tampere Openin. Syyskuussa Suomi karsi pääsystä maailmanlohkoon maaottelussa Alankomaita vastaan. Nieminen hävisi ensimmäisen kaksinpelinsä Raemon Sluiterille ja nelinpelinsä Tuomas Ketolan kanssa Paul Haarhuisille ja Sjeng Schalkenille, eikä Niemisen kaksinpelivoitto Martin Verkerkistä riittänyt Suomelle voittoon. Marraskuussa hän voitti IPP Openin Helsingissä.
Valmentajanvaihdos ja rannemurtuma (2003–2004)
Tammikuussa 2004 Nieminen selviytyi välieriin Adelaiden ATP-turnauksessa, mutta Australian avoimissa hän putosi jo toisella kierroksella. Maaliskuussa hän pelasi Dubain ATP-turnauksen välierissä. Monte Carlo Masters -turnauksen avauskierroksella Nieminen kaatui oikean ranteensa päälle saaden luunmurtuman. Nieminen palasi takaisin kentille heinäkuun alussa Swedish Openissa, Båstadissa. Osallistuessaan Ateenan olympialaisiin Nieminen ei ollut täysin palautunut rannevammastaan ja putosi jo toisella kierroksella. Yhdysvaltain avoimista Nieminen tippui avauskierroksella. Pekingin China Openissa hän hävisi välierissä. Lokakuun lopulla Niemisen ja hänen valmentajansa Fredrik Rosengrenin yhteistyö päättyi. Valmennussuhteen aikana Rosengren pyrki kehittämään Niemisen aggressiivisuutta ja itseluottamusta tiukoissa peleissä. 230px|thumb|Jarkko Nieminen Tanskan joukkuemestaruuskilpailuissa syyskuussa 2008.
Nousu uran huipulle (2005–2006)
Uransa ensimmäisen ATP-turnausvoittonsa Nieminen saavutti 14. tammikuuta 2006 Aucklandin Heineken Openissa. Loppuottelussa hän voitti kroatialaisen Mario Ančićin lukemin 6–2, 6–2. Voitto oli kaikkien aikojen ensimmäinen suomalaisen tennispelaajan saavuttama ATP-turnausvoitto kaksinpelissä. Kevään aikana Nieminen selviytyi Rotterdamin ja Münchenin ATP-turnausten välieriin ja Indian Wells Masters -turnauksen puolivälieriin. Ranskan avoimissa Nieminen oli sijoitettu 16. sijalle. Avauskierroksella hän joutui kuitenkin luovuttamaan kolmannessa erässä vatsavaivojen takia kesken ottelun Raemon Sluiteria vastaan. Nieminen pääsi puolivälieriin Wimbledonin turnauksessa niukalla voitolla Dmitri Tursunovista lukemin 7–5, 6–4, 6–7(2), 6–7(6), 9–7. Ottelun aikana tapahtuneesta mailan maahan heitosta hän sai 1000 dollarin sakot. Puolivälierissä Nieminen hävisi Rafael Nadalille suoraan kolmessa erässä 6–3, 6–4, 6–4. Hän saavutti uransa korkeimman ATP-maailmanlistan sijoituksensa 10. heinäkuuta noustuaan ATP-maailmanlistalla 13:nneksi. Wimbledonin jälkeisellä viikolla hän pääsi Båstadin ATP-turnauksen välieriin. Elokuussa hän pelasi Canada Masters -turnauksen puolivälierissä. Tukholman avoimissa Nieminen pääsi loppuotteluun, mutta hävisi James Blakelle suoraan kahdessa erässä. Loka–marraskuun vaihteessa hän selviytyi vielä Paris Masters -turnauksen puolivälieriin.
Pelityyli tenniksessä
"Jarkolla on uskomattoman hyvä rystylyönti, se on hänen vahvin aseensa. Hän lyö sen mielettömällä voimalla, ja ajoitus on täydellinen."
- Roger Federer
Uran alkuaikoina silloinen Suomen Davis Cup -joukkueen valmentaja Olli Rahnasto piti Niemistä nopeana pelaajana, jolla on hyvä koordinaatio. Nykyinen Davis Cup -joukkueen valmentaja Kim Tiilikainen pitää Niemisen kahden käden rystylyöntiä yhtenä maailman parhaista.
Kid Kaplan
163 senttimetrin pituisella Kaplanilla oli jatkuvia vaikeuksia saada pysymään painonsa höyhensarjan vaatimissa rajoissa ja kesäkuussa 1927 hän luopui vapaaehtoisesti mestaruustittelistään ja siirtyi kevytsarjaan, missä hän voitti muun muassa Jackie Fieldsin, Johnny Jadickin, Billy Wallacen, Goodrichin, Battling Battalinon sekä Sammy Mandellin, ja kärsi myös tappioita muun muassa Wallacelle, Eddie Ranille ja Jimmy McLarninille. Vuonna 1933 hän lopetti uransa hävittyään Cocoa Kidille.
Kupittaan ravirata
Kupittaan ravirata (Turun Hippodromi) oli Turun Kupittaalla vuosina 1902–1973 sijainnut ravirata. Se sijaitsi Hippoksentien pohjoispuolella Kupittaan jalkapallostadionin vieressä. Paikalla on nykyään jalkapallokenttiä, velodromi sekä BMX-rata.
Ron Hextall
Hextall tunnettiin aggressiivisesta pelaamisestaan ja hänellä on maalivahtien yhden kauden jäähyennätys NHL:ssä (113 minuuttia kaudella 1988–1989). Hän käytti mailaansa apunaan ottaessaan yhteen vastustajien pelaajien kanssa tehden heille joskus suurtakin vahinkoa. Hextall tuli kaukalossa tunnetuksi myös tappeluhalukkuudestaan. Hextall kävi jopa taklaamassa laidassa.
Tromssan ja Finnmarkin lääni
Tromssaan ja Finnmarkiin kuuluu 39 kuntaa, joista yhdeksän on kaupunkeja. Väkimäärältään suurin kaupunki ja samalla hallinnollinen keskus on Tromssa. Lisäksi osa hallinnosta toimii Vesisaaren kaupungissa. Pinta-alaltaan suurin kunta on sisämaassa sijaitseva Koutokeino.
Kieli ja kulttuuri
Tromssassa ja Finnmarkissa asuu myös 1700- ja 1800-luvuilla alueelle muuttaneiden suomalaisten jälkeläisiä eli kveenejä. Kveenin kielellä on virallinen asema Porsangin kunnassa. Muutamien kulttuurikeskusten ja läänin alueella ilmestyvän Ruijan Kaiku -lehden lisäksi kveenin kieli näkyy muun muassa alueen paikannimistössä . Kveeniä käytetään myös joidenkin paikallisten hallintoyksiköiden virallisissa nimissä, kuten Tromssan ja Finmarkun fylkki, Raisin komuuni sekä Omasvuonon kunta .
Kivisalmen kanava
Kivisalmen kanava on Rääkkylän Oravisalossa Joensuuhun johtavalla väylällä sijaitseva kaksiosainen avokanava joka rakennettiin alun perin 1908–1910 ja uusittiin 1972. Kanava on pituudeltaan 400 + 1200 metriä ja sen kautta kulkevien alusten suurin leveys voi olla 11,8 metriä, syväys 2,4 metriä ja mastonkorkeus 8,5 metriä. Kivisalmen kanavan rakennustöiden aikana vuonna 1908 löytyi kuparimalmilohkare jonka avulla löydettiin vuonna 1910 Outokummun kuparimalmiesiintymä. Kanavan eteläpuolella sijaitsee vuonna 2011 pystytetty malmikiven muistopaasi.
Zhang Xueliang
Zhang pysyi arestissa vuosikausien ajan. Kuin Kuomintang-hallitus toisen sisällissodan aikana vuonna 1948 joutui perääntymään Taiwanin saarelle, hänet siirrettiin sen mukana. Virallisesti liikkumisrajoitukset kumottiin 1960-luvun alussa. Zhang asui Taiwanissa lähellä Taipeita vuoteen 1991, jolloin hän muutti Yhdysvaltoihin. Vuodesta 1994 hän asui Havaijilla, jossa kuoli 100-vuotiaana vuonna 2001.
Krasnoselkupin piiri
Kulttuuria
Krasnoselkupissa on kotiseutumuseo.
Manuel Pavía
thumb Manuel Pavía y Rodríguez de Alburquerque (2. elokuuta 1827 Cádiz – 4. tammikuuta 1895 Madrid) oli espanjalainen kenraali, joka kukisti sotilasvallankaappauksella Espanjan ensimmäisen tasavallan tammikuussa 1874.
Mantšukuo
Valtion kansainvälinen asema
Neuvostoliitto ylläpiti aluksi viisi pääkonsulaattia Mantšukuossa, vaikka vuosina 1936–1937 niitä oli vain kaksi: yksi Harbinissa ja toinen Manzhoulissa. Mantšukuo avasi kaksi konsulaattia Neuvostoliitossa, yhden Blagoveštšenskissa (syyskuussa 1932) ja toisen Tšitassa (helmikuussa 1933).
Jimmy McLarnin
Ura
Vuonna 1928 McLarnin haastoi kevytsarjan mestarin Sammy Mandellin, mutta hävisi 15-eräisen kamppailun tuomariäänin. Voitettuaan Benny Leonardin hän pääsi ottelemaan haastajana välisarjan hallitsijaa Young Corbet III:a vastaan vuonna 1933 ja tyrmäsi tämän heti ensimmäisessä erässä. McLarninin aikakausi mestarina ei kuitenkaan kestänyt pitkään, sillä seuraavan vuoden toukokuussa hän menetti mestaruutensa kevytsarjan ja alemman kevytsarjan mestaruusvyöt omistaneelle Barney Rossille. Kolmen kuukauden kuluttua McLarnin kuitenkin voitti mestaruuden takaisin itselleen, mutta toukokuussa 1935 Rossi otti mestaruuden takaisin itselleen. Vielä 1936 McLarnin otteli Tony Canzoneria vastaan kaksi 10-eräistä ottelua, joista ensimmäisen hän hävisi ja voitti toisen. Viimeisessä ottelussaan 29-vuotiaana hän voitti kevytsarjan mestarin Lou Ambersin 20. marraskuuta.
Mikael Aro
thumb|Mikael Aro heinäkuussa 2012. Esko Mikael Aro (s. 10. heinäkuuta 1965 Helsinki ) on suomalainen yritysjohtaja. Hän oli VR:n toimitusjohtaja vuosina 2009–2016. Aiemmin Aro toimi Carlsbergin Pohjoismaiden aluejohtajana ja yhtiön johtoryhmän jäsenenä vuodesta 2007.
Rainbow Warriorin tapaus
Isku
28. kesäkuuta Ouvea purjehti Whangareihin, noin sadan kilometrin päähän Aucklandista. Siellä yksi sen kapteeneista vuokrasi auton ja matkusti seuraavan viikon aikana noin 1 400 kilometriä, mutta syytä ei tiedetä.
Reaktio
Tällä välin tapauksen selvittämisessä tuli ongelmia. Ranskalaiset olivat olettaneet, että uusiseelantilaiset tekisivät yhteistyötä ranskalaisten selvitysryhmän kanssa, mutta he vaativatkin kaikkien tapaukseen liittyvien henkilöiden luovuttamista Uuteen-Seelantiin. Ranska vastasi, ettei se luovuta kansalaisiaan muihin maihin. Myöhemmin Ranskan pääministeri Fabius pyysi Uudelta-Seelannilta kaikkia tapaukseen liittyviä todisteita tutkimuksia varten. Fabius myönsi, että DGSE:n agentit olivat vastuussa Rainbow Warriorin upotuksesta ja he olivat toimineet määräysten mukaan. Tämän jälkeen Mitterrand joutui erottamaan vastuussa olevia henkilöitä: puolustusministeri Charles Hernu korvattiin Paul Quilèsilla, ja DGSE:n johtaja amiraali Pierre Lacosten korvasi puolestaan kenraali René Imbot. Lacoste väitti myöhemmin muistelmissaan, että käsky Rainbow Warriorin upottamisesta oli tullut suoraan presidentti Mitterrandilta, mutta Mitterrand väitti olleensa tietämätön asiasta.
Emilio Castelar
Elämäkerta
Castelar opiskeli Madridin yliopistossa, jossa hänet nimitettiin vuonna 1857 filosofian ja kirjallisuuden professoriksi. Hän saavutti pian mainetta kirjailijana ja poliittisena puhujana, ja perusti 1864 La Democracia -nimisen lehden. Hänen jyrkät esiintymisensä Bourbon-suvun monarkiaa vastaan herättivät niin paljon huomiota, että huhtikuussa 1865 Ramón María Narváezin hallitus järjesti hänet erotetuksi professorinvirastaan, mistä puolestaan seurasi opiskelijoiden väkivaltaisia mielenilmauksia. Castelar osallistui vuonna 1866 Madridissa epäonnistuneeseen sotilaskapinaan, minkä seurauksena hän joutui pakenemaan Ranskaan. Espanjassa hänet tuomittiin poissaolevana kuolemaan. Hän palasi kotimaahansa vuoden 1868 vallankumouksen jälkeen. Hänet valittiin parlamenttiin eli cortesiin, jossa hänestä tuli yksi tasavaltalaisten näkyvimmistä johtajista. Kun Espanja julistettiin tasavallaksi kuningas Amadeus I:n eron jälkeen helmikuussa 1873, Castelarista tuli uuden hallituksen ulkoministeri. Tässä asemassa hän sai aikaiseksi muun muassa orjuuden lakkauttamisen Puerto Ricossa. Castelar ei kuulunut lyhyttä vaihetta lukuun ottamatta kesäkuussa 1873 muodostettuun Francisco Pi y Margallin hallitukseen, mutta hän valmisteli hallitukselle esityksen federalistisesta perustuslaista.
Jakob Lilja
Seuraura
Kaudella 2013–2014 Lilja jakoi 15 osumallaan Röglen sisäisen maalipörssin kolmannen sijan Kelsey Tessierin kanssa. Joukkue eteni Kvalserieniin, mutta jäi kuitenkin ilman sarjanousua SHL:ään. Kaudella 2014–2015 Lilja oli tehoilla 23+12=35 Röglen paras maalintekijä ja neljänneksi paras pistemies. Hän jakoi koko Allsvenskanin maalipörssin toisen sijan VIK Västerås HK:n Dustin Johnerin ja BIK Karlskogan Jesper Olofssonin kanssa edellään vain Asplöven HC:n John Henrion. Lilja voitti myös joukkueensa sisäisen tehotilaston lukemalla +16. Röglen kausi päättyi sarjanousuun SHL:ään.
Gustave Flaubert
Henkilöhistoria
Flaubert syntyi lääkäriperheeseen. Hän aloitti lakiopinnot Pariisissa vuonna 1841, mutta jätti opinnot epilepsiaksi epäiltyjen terveysongelmien vuoksi ja keskittyi kirjoittamiseen.
Karelia-soutu
Mukana on ollut yksinsoutajia, parisoutajia, perheitä, soutuporukoita ja joukkueita, jotka vaihtavat miehistöä jokaiselle osuudelle. Matkaa kertyy sekä pienvene- että kirkkovenereiteille noin 250 kilometriä.
Yours Sincerely
LP-levyn kannen on suunnitellut P. Vilkki ja kuvan on tehnyt Lennart Håkansson.
1955
Vuosi 1955 oli normaalivuosi, joka alkoi lauantaista.
Ryō Miyaichi
Ryō Miyaichi (, s. 14. joulukuuta 1992 Aichin prefektuuri, Japani) on japanilainen jalkapalloilija, pelipaikaltaan laitalinkki. Hän edustaa Englannin Ykkösliigan Bolton Wanderersia, jossa hän pelaa lainalla Englannin pääsarjan Arsenalista.
Yleisurheilun GP-kausi 2008
Shanghai Golden Grand Prix
Naiset
Meeting Grand Prix IAAF de Dakar
Naiset
FBK-Games
Miehet
Grande Premio Brasil Caixa de Atletismo
Grande Premio Brasil Caixa de Atletismo järjestettiin 25. toukokuuta.
Batman Begins (videopeli)
Batman Begins on Eurocomin kehittämä sekä EA Gamesin ja Warner Bros I.E:n julkaisema toimintaseikkailu- ja hiiviskelypeli. Peli julkaistiin vuonna päivää ennen Batman Begins -elokuvan ensi-iltaa. Peli seuraa elokuvan tavoin Batmanin syntymistä legendaksi, kun hän maailman kiertueensa päätteeksi palaa takaisin suojelemaan Gotham Citya.
Richard Davalos
Richard Davalos (5. marraskuuta 1930 New York, New York – 8. maaliskuuta 2016 Burbank, Kalifornia ) oli yhdysvaltalainen näyttelijä. Hän oli suomalaista ja espanjalaista sukuperää.
Vuonna 1955 Davalosille myönnettiin Theatre World Award -palkinto suorituksistaan Arthur Millerin Broadway-näytelmissä Näköala sillalta ja A Memory of Two Mondays (1955).
Manassa Danioko
Danioko erotettiin virastaan vuonna 1988, mutta korkein oikeus kumosi päätöksen vuonna 1991. Danioko työskenteli sen jälkeen yleisenä syyttäjänä Bamakon vetoomustuomioistuimessa osallistuen muun muassa Moussa Traorén hallinnon henkirikosten käsittelyyn. Vuosina 1995–2002 hän oli Malin suurlähettiläänä Ottawassa.
SNMP
Laitteen tiedot kuvataan MIB:ssä (Management Information Base).
Protokolla (versio 1)
Protokollassa on neljänlaisia viestejä:
Metamorfoosi (geologia)
Metamorfoosilla käsitetään pääosin kiinteässä tilassa tapahtuvaa kiven mineraalien, rakenteen tai molempien muutosta vastaamaan uusia fysikaalisia ja kemiallisia olosuhteita, kuitenkin niin, että ne poikkeavat kiven synty- tai kerrostumisajankohtana vallinneista olosuhteista.
Metamorfoosin lajit ja prosessit
Geologisen ympäristön ja prosessin esiintymisalueen laajuuden mukaan voidaan puhua paikallisesta metamorfoosista ja alueellisesta eli aluemetamorfoosista.
TUL:n pesäpallomestaruus 1971
Loppuottelussa Jyväskylässä 19.9. Jyväskylän Lohi voitti Ruukin Innon juoksuin 9-5. Lohen mestarjoukkueessa pelasivat Heikki Kaipainen, Seppo Kauppila, Pekka Lehtonen, Timo Valtonen, Voitto Tuunainen, Seppo Tarvainen, Markku Mörsky, Risto Jokinen, Ahti Sohlman.
Diane Neal
Diane Neal (s. 17. marraskuuta 1976 Alexandria, Virginia) on yhdys­valtalainen näyttelijä. Hänet tunnetaan muiden muassa televisio­sarjoista Kova laki: Erikoisyksikkö ja NCIS Rikostutkijat. Ensin mainitussa hän esiintyi ensimmäisen kerran vierailevana tähtenä kolmannen tuotanto­kauden kymmenennessä jaksossa. Viidennen tuotanto­kauden viidennestä jaksosta lähtien hänellä oli vakituinen rooli apulais­syyttäjä Casey Novakina. Viimeisen kerran hänet nähtiin 13. tuotanto­kauden 18. jaksossa.
Syndyoceras
Syndyoceras cooki on sukupuuttoon kuollut sorkkaeläinsuku, joka eli mioseenikauden alussa 25 miljoonaa vuotta sitten. Nimi tarkoittaa ”kahta yhdistynyttä sarvea”. Sen erikoiset sarvet olivat oikeastin luumudostumia kuten kirahveilla eikä varsinaisia sarvia. Muilla heimon lajeilla oli myös samankaltaisia ulokkeita. Ne muistuttivat nykyisiä kamelieläimiä ja hirvieläimiä. Ne laidunsivat Pohjois-Amerikan preerioilla. Protoceratidae luokitellaan joskus kamelieläimiin, mutta uskotaan nykyään olevan lähempää sukua märehtijöille.
Jääkiekko talviolympialaisissa 2014 – miesten turnaus
Pudotuspelit
thumb|right|Tšekki - Slovakia
Ersän kieli
Kirjaimet
Ersää kirjoitetaan kyrillisin kirjaimin.
Vokaalit
Ersän kirjakielessä on viisi vokaalia: a, e, i, o ja u. Vokaalit e ja i ääntyvät hieman takaisina liudentumattomien konsonanttien (d, n, s, t, z, ʦ, l ja r) jälkeen. Tämä takainen ääntämys saattaa esiintyä onomatopoeettisissa sanoissa silloinkin, kun edellinen konsonantti ei ole dentaali. Vokaalilla "a" saattaa olla keskivokaalinen allofoni, kun se esiintyy liudentuneen konsonantin jälkeen, esimerkiksi śkamonzo ~ śkämonzo.
Konsonantit
Lab. = labiodentaalinen
Marc Alaimo
Michael Anthony ”Marc” Alaimo (s. 5. toukokuuta 1942 Milwaukee, Wisconsin ) on yhdysvaltalainen näyttelijä. Hänet tunnetaan muun muassa 1990-luvun tieteissarjasta Star Trek: Deep Space Nine, jossa hän näytteli useassa jaksossa konnaa nimeltä Dukat.
Mumbain terrori-iskut 2008
Tekijät
Ainoa eloonjäänyt terroristi tuomittiin kuolemaan ja hirtettiin 21. marraskuuta 2012.
Marco Kurz
Ura valmentajana
Jouluna 2015 Kurzista tuli 2. Bundesliigassa heikosti esiintyneen Fortuna Düsseldorfin päävalmentaja. Kurzin johdolla Fortuna ei onnistunut nousemaan pois putoamiskamppailusta ja neljän ottelun tappioputken myötä hän sai potkut maaliskuun puolivälissä 2016.
CatDog
CatDog on yhdysvaltalainen animaatiosarja, jonka loi Peter Hannan. Sitä esitettiin vuosina 1998–2005. Ohjelman tuotantoyhtiöinä toimivat pääasiassa Peter Hannan Productions ja Nickelodeon Animation Studios.
Mahamat Idriss
Idriss edusti Ranskaa kolmissa olympialaisissa. Hän sijoittui korkeushypyssä 12:nneksi Rooman 1960 olympialaisissa tuloksella 203 cm ja yhdeksänneksi Tokion 1964 olympialaisissa tuloksella 209 cm. Méxicon 1968 olympialaisissa hän jäi karsintaan tuloksella 206 cm.
Chiloglanis fasciatus
Ulkonäkö ja koko
C. fasciatus -lajin vartalo on hoikka ja peräpäähän kapeneva. Pää on voimakkaan kaareva, ja suu on hartiavyön alapuolella. Leuan alapuolella olevat viiksisäikeet ovat melko pitkät, ja suussa on korkeintaan kahdeksan hammasta. Vartalo on väritykseltään läpikuultavan valkoinen, ja siinä on tummanruskeita kuviontia. Lisäksi evissä on tummanruskeita raitoja. Suurimmillaan laji kasvaa 6,4 senttimetriä pitkäksi.
Ariston Khioslainen
Ariston oli Zenonin oppilas. Hän kuitenkin kehitti filosofiaansa hyvin erilaiseen suuntaan. Hän oli kiinnostunut pelkästään etiikasta, ja hylkäsi fysiikan ja logiikan tutkimuksen täysin.
Kortekannaksen kanava
Lähteet
62.57639°N, 28.50833°W
August-palkinto
August-palkinto on vuosittain jaettava ruotsalainen kirjallisuuspalkinto. Palkinnon on myöntänyt vuodesta 1989 alkaen Ruotsin kustannusyhdistys Svenska Förläggareföreningen kolmessa sarjassa:
2000-luku
thumb|150px|[[Per Wästberg, palkittu vuonna 2001.]]
Heathen
Albumilla vierailevat kitaristit Pete Townshend (The Who) ja Dave Grohl (Foo Fighters). Molemmat soittavat yhdessä kappaleessa.
HMS Agamemnon (1879)
Palvelus
Agamemnon palveli pääosan urastaan siirtomaissa. Alus oli vuosina 1884–1886 Kiinan asemalla, minkä jälkeen se palveli Välimerellä. Välimerellä alus oli vuosina 1886–1892 lukuun ottamatta Itä-Intian asemalla vietettyä yhdeksän kuukauden ajanjaksoa. Alus palasi Englantiin vuonna 1892, jolloin se siirrettiin reserviin. Alus myytiin romutettavaksi vuonna 1903.
Vankomysiini
Käyttö
Vankomysiinillä on paljon haittavaikutuksia, joten sitä käytetään lähinnä "viimeisen linjan lääkkeenä" vaarallisissa bakteeri-infektioissa. Yleisesti ottaen vankomysiinillä on kaksi käyttöaihetta. Sillä hoidetaan infektioita, joiden aiheuttaja on muille antibiooteille resistentti stafylokokki, kuten MRSA (metisilliiniresistentti Staphylococcus aureus) tai MRSE (multiresistentti Staphylococcus epidermis). Vankomysiiniä käytetään suun kautta otettuna myös Clostridium difficile-superinfektion hoitoon, jos muut lääkkeet eivät tehoa.
Haittavaikutukset
Vankomysiini on varsin myrkyllinen lääke, jolla on useita haittavaikutuksia. Tavallisia (yli 1 prosentti potilaista) haittavaikutuksia ovat suoneen annosteltaessa paikallinen kipu, tromboflebiitti ja allergiset reaktiot, jotka voivat ilmetä nokkosihottumana, punoituksena, hengenahdistuksena (hengityksen vaikeutuminen) tai kutinana. Harvinaisia (0,1–1 prosenttia) sivuvaikutuksia ovat kuulon alenema ja munuaisvauriot. Erittäin harvinaisia (alle 0,1 prosenttia) haittoja ovat muun muassa kuume, huimaus, tinnitus, pahoinvointi, toksinen epidermaalinen nekrolyysi (kuoliosta johtuva kudoksen irtoaminen), anafylaksia (äkillinen ja vakava allerginen reaktio), trombosytopenia (verihiutaleniukkuus), neutropenia ja eosinofilia.
Kurjat
Taustaa
thumb|150px|left|Eugène François Vidocq Hugo oli aktiivinen ihmisoikeuksien edistäjä, ja Kurjat syntyi juuri halusta arvostella ja muuttaa sen aikaista yhteiskuntaa. Kirjailija oli teoksensa ilmestyessä maanpaossa kotimaastaan Ranskasta Napoleon III:n vuoksi. Hugo oli kirjoittanut ensimmäisen version kirjasta jo 1830-luvulla, mutta koska hänen asenteensa esimerkiksi kirkkoa kohtaan olivat muuttuneet noina vuosina, hän kirjoitti kirjan kokonaan uudelleen.
Osa I – Fantine
Kuusi vuotta myöhemmin Valjean on omaksunut uuden henkilöllisyden (Madeleine) ja on varakas tehtaanomistaja ja kaupungin pormestari. Kävellessään kadulla Valjean näkee miehen, joka on jäänyt loukkuun vaunujen rattaiden alle. Hän pyytää ihmisiä auttamaan, mutta kun kukaan ei suostu nostamaan vaunuja, Valjean pelastaa miehen omin voimin. Kaupungin poliisitarkastaja Javert alkaakin epäillä pormestaria, koska hän tuntee vain yhden miehen, joka olisi pystynyt kyseiseen voimannäyttöön. Miehen nimeltä Jean Valjean.
Osa III – Marius
thumb|left|Marius ja Cosette On kuluntu kahdeksan vuotta toisen osan tapahtumista, kun Enjolrasin johtama opiskelijaliike ABC (Les Amis de l'ABC) valmistelee barrikadia ja mielenosoitusta parantaakseen työväenluokan asemaa. Mielenosoitukseen osallistuu myös Pariisin köyhälistö, mukaan lukien Thénardierin pariskunnan vanhin poika Gavroche, joka on katulapsi Thénardierien hylättyä hänet. Yksi opiskelijoista on toisen sukupolven paroni Marius Pontmercy, joka on karkotettu perheensä luota liian vapaamielisten mielipiteidensä vuoksi. Luxembourgin puistossa Marius rakastuu ohimennen näkemäänsä Cosetteen, josta on varttuessaan kehittynyt varsin viehättävä tyttö.
Osa IV – Idylli Plumet- ja epopeia Saint-Deniskadun varrella
thumb|upright|Jean Valjean ja Cosette Valjean tulee kuitenkin muutosta toisiin ajatuksiin ja kertoo Cosettelle, että he jäävät Pariisin ja muuttavat vain toiseen taloon. Kahden päivän päästä opiskelijat järjestävät mellakan ja valtaavat kadun. Gavroche huomaa piileksivän Javertin ja kertoo Enjolrasille tämän olevan vakooja. Javert tarjoutuu vakoilemaan opiskelijoiden hyväksi, mutta häntä ei uskota. Samana iltana Marius palaa Cosetten ja Valjeanin talolle mutta huomaa sen olevan tyhjillään. Marius lähtee barrikadeille.
Sovituksia
Romaanin pohjalta on tehty Alain Boublilin ja Claude-Michel Schönbergin musikaali Les Misérables ja useita elokuvia, kuten Riccardo Fredan ohjaama Kurjat (I Miserabili, 1948), Jean-Paul Le Chanoisin ohjaama Kurjat (Les Misérables, 1958), Glenn Jordanin TV-elokuva Les Misérables (1978), Robert Hosseinin Les Misérables (1982), Bille Augustin ohjaama Kurjat (Les Misérables, 1998) ja tuoreimpana Tom Hooperin ohjaama musikaalielokuva Les Misérables (2012). Lisäksi aiheesta on tehty useita televisiosarjoja ja myös animesarja. Radiosovituksista tunnetuimpia on Orson Wellesin vuonna 1937 ohjaama versio, jossa Welles myös esittää Jean Valjeanin roolin.
Ristimäen hautausmaa (Viipuri)
Ristimäkeen haudattuja
Ristimäen hautausmaalle on haudattu lukuisia tunnettuja viipurilaisia, kuten suomenkielisen kirjallisuuden isänä pidetty Jaakko Juteini, suurliikemies Juho Lallukka, kirjojenkeräilijä Matti Pohto, keksijä Kyösti Kylälä, aktivisti Artturi Salovaara sekä kauppaneuvos Feodor Sergejeff. Hautausmaalla oli myös useiden varakkaiden kauppiassukujen, kuten Alenevien, Zhavaronkovien, Moskvinien ja Tshusovien, näyttävät sukuhaudat. Monet Ristimäen haudoista ovat aikojen kuluessa hävinneet, eikä esimerkiksi Juteinin hautaa ole etsinnöistä huolimatta löydetty. Joitakin hautamuistomerkkejä on siirretty Suomeen, kuvanveistäjä Emil Wikströmin tekemä Juho ja Maria Lallukan muistomerkki siirretiin Lappeenrannan Vanhalle hautausmaalle vuonna 1986 ja Matti Pohdon hautamuistomerkki Kansalliskirjaston puistikkoon Helsinkiin vuonna 1988.
Jimmy Hill
thumb|Jimmy Hill (vasemmalla) ja hänen entinen joukkuetoverinsa [[Maurice Cook.]]
Keltapyrstövälskäri
Käyttäytyminen
Keltapyrstövälskärit kutevat avoveteen, sekä mäti että siitä kuoriutuneet toukat ajelehtivat planktonin seassa. Poikaset asettuvat riutalle toisen muodonmuutoksensa jälkeen. Laji on hyvin vaikea saada lisääntymään vankeudessa.
Hiei (1912)
Palvelus
Arima Kaoru vastaanotti 10. syyskuuta 1941 aluksen päällikkyyden Nishida Masaolta. Alus liitettiin vara-amiraali Takasu Shiron komentamaan 1. laivaston vara-amiraali Mikawa Gunichin 3. taistelulaivalaivueeseen, joka oli ankkurissa Hashirajimassa Hiroshimanlahdella. Laivueen muut alukset olivat Hiein sisaralukset Haruna, Kongo ja Kirishima. Alus lähti 17. marraskuuta Kisarazun laivastotukikohdasta Tokionlahdelta ja se saapui 21. marraskuuta Hitokappunlahdelle Kuriilien Etorofulle. Se lähti Kirishiman kanssa vara-amiraali Mikawan komentaman tukiryhmän mukana. Osastoon kuuluivat 8. risteilijäviirikön Tone ja Chikuma, Abukuman johtama 1. hävittäjälaivue, Midwayn maihinnousun tulitukiosasto, 1. ja 2. tukiryhmä. Mikawan osaston mukana oli Nagumo Chuichin johtaman 1. laivaston ilma-armeijan lentotukialukset. Hiei oli laivasto-osaston viestikeskuksena, mutta viestiliikenteen paljastumisen estämiseksi radiot sammutettiin.
Olli Aitola
Ura
Kaudella 2013–2014 Aitola vakiinnutti paikkansa JYP-Akatemiassa tehden 26 runkosarjaottelussa tehot 2+1=3. Hän pelasi kauden aikana myös kaksi ottelua lainalla II-divisioonajoukkue Diskoksessa. Toukokuussa 2014 Aitola solmi vuoden mittaisen Mestis-sopimuksen JYP-Akatemian kanssa. Kausi 2014–2015 oli hänelle ensimmäinen kokonainen Mestiksessä ja Aitola teki 56 runkosarjaottelussa tehot 9+14=23. Hän oli Akatemian eniten maaleja tehnyt puolustaja.
North Atlantic Tracks
pienoiskuva|500px|Länteen kulkevien lentojen NAT-reitit 24. helmikuuta 2017. North Atlantic Tracks (NAT) ovat Atlantin valtameren ylittäviä lentoreittejä jotka ulottuvat Pohjois-Amerikan rannikolta Länsi-Euroopan rannikolle. Ne varmistavat ilma-alusten riittävät etäisyydet toisiinsa alueilla, joita tutkavalvonta ei kykene täydellisesti kattamaan. Lentoreittejä käyttävät mannertenväliset lentovuorot, lentokorkeuden ollessa 28 500:sta 42 000:een jalkaan (8835–13020 metriä). Reiteille ohjaaminen ja niillä liikennöinti on erityisen Oceanic Center -lennonjohtokeskuksen hallinnassa. Käytettävä reitti määräytyy sen perusteella mikä tarjoaa mahdollisimman lyhyen ylitysajan. Reittisuunnittelu riippuu useista tekijöistä, joista merkittävin on ilmakehän suihkuvirtaus. Reittiä määrättäessä pyritään välttämään koneeseen kohdistuvaa vastatuulta ja hyödyntämään mahdollisimman paljon myötätuulta. Tämä on tehokkain keino lyhentää lentoaikaa ja sen seurauksena alentaa lentokoneen polttoaineenkulutusta. Jotta tällainen optimointi olisi mahdollista, reitit laaditaan päivittäin kulloinkin vallitsevien tuuliolosuhteiden perusteella.
Ennen saapumistaan Oceanic Centerin valvomaan ilmatilaan, koneen lentäjä ottaa yhteyden sen lennonjohtoon ja pyytää selvityksen reitille ilmoittaen arvioidun lentoaikansa reitin alkupisteeseen. Lennonjohto laskee vaaditut lentoetäisyydet ja antaa selvityksen reitille. Voi olla ettei pyydetty reitti ole vapaa koneen nykyisellä lentokorkeudella tai kyseisenä aikana, jolloin lennonjohto määrää vaihtamaan lentokorkeutta tai reittiä. Lentäjä ei voi muuttaa lentokorkeutta tai reittiä ilman lupaa.
Pauli Kojo
Pauli Kojo (s. 14. elokuuta 1935 Simpele) on suomalainen kirjallisuustoimittaja, kääntäjä ja kirjailija.
Karhula (Muolaa)
Kyläkuva
Karhulan kyläkeskus sijaitsi korkealla mäellä ja sen viereisellä tasaisella hiekkanummella. Mäeltä kylän pellot laskeutuivat jyrkästi Vuotjärveä kohti etelässä ja Vuotjokea kohden idässä. Hanttulan asukkaat olivat maanviljelijöitä, jotka olivat keskittyneet perunan viljelyyn, joka sitten myytiin Viipuriin tai teollisuuden tarpeisiin. Vuotjärven lasku lisäsi kylän peltopinta-alaa huomattavasti. Karhulan kautta kulki kylätie Soittolasta Lehtokylään. Karhulassa oli Moisanderin yksityiskauppa.
Koldo
thumb|200px|Koldo vuonna 2016. Koldo, oikealta nimeltään Jesús Luís Alvárez de Eulate (s. 4. syyskuuta 1970 Vitoria-Gasteiz, Espanja) on andorralainen jalkapalloilija, pelipaikaltaan maalivahti. Hän toimii FC Andorran sekä Andorran maajoukkueen ykkösmaalivahtina.
Alan Smith (jalkapalloilija, 1962)
thumb|Alan Smith vuonna 2014. Alan Smith (s. 21. marraskuuta 1962) on englantilainen entinen jalkapalloilija, pelipaikaltaan hyökkääjä.
Tapio Simos
Tapio Antero Simos (s. 8. syyskuuta 1950 Pohja) on suomalainen yritysjohtaja, joka toimi VR Osakeyhtiön toimitusjohtajana vuosina 2003–2009. VR:n johtoryhmään hän oli tullut 7 vuotta aikaisemmin, jota ennen hän oli toiminut teknisen tukkukaupan parissa.
Vladislaus II
Vladislauksen valtaannousun aikaan Unkarin poliittinen elämä oli levotonta. Valtaa pitävät ruhtinaat hyväksyivät Vladislauksen kuninkaaksi sillä ehdolla, että tämä lakkauttaisi ylimääräiset verot, joilla Matias Corvinus oli rahoittanut palkka-armeijaansa. Niinpä Unkarin puolustuskyky romahti juuri, kun turkkilaiset hyökkäsivät alueelle. Muut ylimystön vaatimat muutokset laukaisivat talonpoikaiskapinan, joka tukahdutettiin väkivaltaisesti. Kapinan jälkimainingeissa Unkarille kirjoitettiin uusi perustuslain luonteinen Tripartitum, jolla määriteltiin aateliston velvollisuus totella kuningasta mutta oikeus äänestää uuden kuninkaan valinnasta. Aateliston taisteluvelvollisuus rajattiin puolustussotiin, ja heidän vapautettiin verojen maksusta. Uudet lait syvensivät vastakkainasettelua aateliston ja talonpoikien välillä.
Kaliumhydridi
Kaliumhydridi (KH) on kalium- ja hydridi-ionien muodostama epäorgaaninen ioniyhdiste. Kaliumhydridiä käytetään orgaanisen kemian synteeseissä voimakkaana pelkistimenä.
Atsuya Okuda
Watazumi Doso Roshin kuoltua vuonna 1992 on Atsuya Okudaa pidetty yleisesti yhtenä parhaista ellei parhaana elossa olevana hochikun soittajista. Okuda on opettanut hochikun soittoa vuodesta 1985. Vaikka Okuda konsertoi laajalti, hän kieltäytyi julkaisemasta soittoaan kunnes muutti kantansa ja julkaisi The Sound of Zen -albumin vuonna 2002. Syyksi hän ilmoitti epäilevänsä, että äänitetty esitys voisi koskaan tuoda täysin esiin shakuhachin ääntä tai ymmärrystä japanilaiseen puupuhallinmusiikkiin. Atsuya Okuda Tokiossa, Kokubunjinissa
Patricia Clarkson
Clarkson oli ehdolla parhaan naissivuosan Oscar-palkinnon saajaksi roolistaan elokuvassa Aprilin juhlat (2003). Hän on voittanut vuosina 2002 ja 2006 kaksi Emmy-palkintoa esiintymisistään televisiosarjassa Mullan alla. Hän oli Golden Globe -ehdokkaana 2004.
D.O. Málaga
Alue
D.O. Málagan alueeseen kuuluu 66 kuntaa viidellä alueella: Axarquía, Montes, Norte, Costa Occidental ja Serranía de Ronda. Alue on sama kuin toisen D.O. -laatumerkinnän, D.O. Sierras de Málaga, jonka alla tuotetaan mietoja viinejä.